stanford-oval/wikipedia huggingface dataset:
לאופר תעופה ג.ה.י

רכב סיוע לנוסעים עם מוגבלויות ניידות של החברה, בנמל התעופה בן-גוריון
לאופר תעופה - GHI בע"מ (Laufer Aviation-GHI) היא חברה ישראלית העוסקת במתן שירותי קרקע לחברות תעופה הפועלות בישראל. השירותים מסופקים למגוון חברות התעופה והטיסות - טיסות נוסעים (סדיר ושכר), טיסות מטען, טיסות / מטוסים פרטיים, טיסות צבאיות, טיסות דיפלומטיות. לאופר תעופה ג.ה.י היא חברת בת של חברת ממן - מסופי מטען וניטול.
החברה מספקת שירותיי קרקע לחברות תעופה בכל נמלי התעופה בישראל. עיקר פעילות החברה מתבצע בנמל התעופה בן-גוריון. ובנמל התעופה רמון הנמצא בדרום ישראל.
החברה מספקת את השירותים הבאים:
שירותי מבצעים ופיקוח על נותני שירותים אחרים בזמן המצאות מטוס על הקרקע
מחלקת כירטוס
מחלקת שירות לנוסע המספקת בין היתר שירותים לנוסעים נעזרים, מסורבים ובעלי צרכים מיוחדים
מחלקת איתור כבודה
מחלקה טכנית לביצוע / אספקת ציוד קרקע למטוסים (גנראטור, מתנעה אוויר, מזגן, רכב ייעודי לגרירה ודחיפת מטוסים ועוד)
מחלקת טיסות מנהלים אשר מספקת שירותי קרקע למטוסי מנהלים
מחלקת שירות לאח"מים – אשר מספקת שירותי הסעות וVIP בשדה התעופה
מחלקת קונסיירג' אשר מתמחה בתחומי פעילות מגוונים, חכירת מטוסים פרטיים, הפקת אירועים מיוחדים בישראל ומחוצה לה
בשדה התעופה רמון, החברה מספקת בנוסף לרשימה מעלה גם ציוד קרקע לטיפול במטוסים כגון מדרגות, רכבי פריקה/ העמסה, רכבי ניקיון שירותים ומיי שתייה). הציוד הנוסף משמש למתן שירותיי פריקה/ העמסה, ניקיון תא הנוסעים והצוות, טיפול בכבודת הנוסעים ומיונם.
בבעלות החברה, מספר חברות בת:
מרחבים טל - המתפעלת את חניוניי הרכבים בשדות התעופה בן-גוריון ורמון.
לה פרינה אלטליו - המפעילה 2 מסעדות איטלקיות בטרמינל הנוסעים בנתב"ג.
היסטוריה

החברה הוקמה בשנת 1975 על מנת לספק שירותי קרקע ישראלים לחברות תעופה זרות אשר נוחתות בנמל התעופה בן-גוריון. בשנה זו חברת לאופר סיפקה שירותים לכ־200 טיסות באמצעות שבעה עובדים.
בשנת 2004 חברת לאופר חתמה הסכם עם חברת ממן - מסופי מטען וניטול למיזוג פעילות בתחום שירותי הקרקע עם חברת GHI, כאשר כל אחת מהחברות תחזיק מחצית ממניותיה.
בשנת 2007 התמזגה לאופר עם חברת GHI ליצירת חברת Laufer Aviation-GHI.
בשנת 2011 החברה זכתה בהסמכת איגוד חברות התעופה - יאטא בתקן הבטיחות ISAGO. לאופר תעופה הייתה הראשונה בישראל בקבלת הסמכה זו שמבוקרת ונבחנת כל שנתיים מחדש.
בשנת 2019 החברה שירתה יותר מ־7 מיליון נוסעים בשנה היוצאים את ישראל באמצעות כ־26,000 טיסות בחברות תעופה המיוצגות על ידי לאופר תעופה בכל נמלי התעופה הבינלאומיים הפועלים בישראל.
ראו גם

שירותי קרקע למטוס נוסעים
הערות שוליים

↑  הושלם מיזוג GHI, חברה בת של ממן הכלולה במכפלים, עם לאופר תעופה, באתר TheMarker‏, 4 בינואר 2005
↑  זוהר בלומנקרנץ, ממ"ן-GHI ולאופר חתמו על הסכם מיזוג - ונהפכו לחברת שירותי הקרקע הגדולה בישראל, באתר הארץ, 4 באפריל 2007
אריאל מררי

| --- | --- |

 לידה:  1939 (בן 86 בערך) תל-אביב, פלשתינה (א"י) 
 ענף מדעי:  פסיכולוגיה 
 מקום לימודים:  אוניברסיטת קליפורניה בברקלי  האוניברסיטה העברית בירושלים 
 מוסדות:  אוניברסיטת הרווארד  אוניברסיטת תל אביב 
 
אריאל מררי (נולד ב-1939) הוא פרופסור חבר בדימוס בבית הספר למדעי הפסיכולוגיה שבאוניברסיטת תל אביב. עוסק במחקריו בטרור הבינלאומי.
פעילות צבאית וציבורית

בשנים 1975–1976 לקח מררי חופשה ללא תשלום מהאוניברסיטה ושירת במפקדת קצין חי"ר וצנחנים ראשי. ב-1976 הצטרף לצוות ניהול המשא ומתן עם מחבלים וניהול משברים באירועי מיקוח שהוקם על ידי סא"ל רן בג כיחידה מבצעית במסגרת אגף המבצעים במטכ"ל, לאחר סיום תפקידו של סא"ל רן בג החליפו ועמד בראש הצוות עד יולי 1997 במסגרת שירות המילואים שלו. אירוע הטרור הראשון שהשתתף בו היה הפיגוע במשגב עם באפריל 1980. במהלך השנים השתתף באירועים נוספים, בהם פרשת קו 300 ב-1984, אוטובוס האמהות ב-1988, חטיפת נחשון וקסמן ב-1994, חטיפת המטוס הסובייטי ב-1988, חטיפת טיסה 707 של כיש אייר ב-1995, ועוד.
שימש כיועץ למשרד המשפטים של ארצות הברית והיה עד מומחה במספר משפטים בארצות הברית ובקנדה שעסקו בטרור, ובהם משפט שעסק באחריות לפיצוץ מטוס פאן אם מעל לוקרבי בשנת 1988, ומשפט שעסק בתקיפת מטוס פאן אם בקראצ'י בשנת 1986, והוזמן פעמים אחדות להעיד כמומחה בפני ועדות שונות של הסנאט ובית הנבחרים האמריקאי.
ב-1993 היה חבר צוות החקירה שמונה בידי ממשלת ארצות הברית כדי לבחון את התנהלות השלטונות בפרשת המצור בווייקו, טקסס, ולהמליץ על שינויים נדרשים בטיפול באירועים דומים - מינוי משותף של משרד המשפטים ומשרד האוצר האמריקאיים. הצוות כלל שמונה מומחים אמריקאיים ושני לא-אמריקאיים.
ב-1997 עמד בראש ועדת מומחים בינלאומית, שהוקמה בידי שני בתי הפרלמנט של ארגנטינה, כדי לבדוק את התמודדותה של ארגנטינה עם הפיגוע בשגרירות ישראל בארגנטינה ובניין הקהילה היהודית בבואנוס איירס. ב-1999 שימש יועץ ועד מומחה בפני ועדה מטעם בית המשפט העליון של ארגנטינה לחקירת הפיגוע בשגרירות ישראל בבואנוס איירס.
בשנים 2001–2002 שימש חבר כוח משימה מיוחד לטרור והרתעתו מטעם סוכנות המחקר של משרד ההגנה האמריקאי (DARPA) והיה החבר הלא-אמריקאי היחיד בצוות.
מחקריו

מאז 1975 חוקר מררי את נושא הטרור העולמי. פרופסור מארק האם מאוניברסיטת מדינת אינדיאנה כתב עליו: "אריאל מררי הציב סטנדרט אקדמי למחקר העוסק במדיניות נגד טרור."
 
מייקל בונד כתב עליו: "אריאל מררי מאוניברסיטת תל אביב, ככל הנראה המומחה החשוב ביותר בנושא הפסיכולוגיה של המחבלים המתאבדים, סובר שהם נתונים יותר להשפעה חברתית וחוששים מנידוי חברתי."

בכתב העת הקנדי של נאט"ו נכתב עליו: "תופעת פיגועי ההתאבדות, לדוגמה, נבדקה בידי אריאל מררי, הפרופסור לפסיכולוגיה מאוניברסיטת תל אביב, במה שנחשב למחקר המקיף ביותר על יחידים שמבצעים פעולות טרור."
ספרו החשוב ביותר הוא מונהגים למוות.
מחקריו > מאמרים נבחרים > פחד מרתיע: תגובות הממשלה להתקפות טרור

המאמר
משווה את מדיניות התגובה לטרור של ישראל לזו שהייתה נקוטה בידי ארצות הברית עד התקפות הטרור של ה-11 בספטמבר 2001. בעוד שישראל התייחסה לטרור כאל מלחמה, ראתה בו ארצות הברית בעיה של עברה על החוק והעדיפה לטפל בו באמצעות הליכים משפטיים ולא בפעולות צבאיות.
במוקד המאמר עומדת שאלת הרתעת הטרור ויעילותם של חיסול פעילי טרור ושל פעולות תגמול נגד בסיסי ארגוני מחבלים ונגד יעדים של מדינות התומכות בטרור. לדעת המחבר, חיסול פעילי טרור שיבש את פעילות הארגונים במידה מסוימת אך לא הייתה לו השפעה מרתיעה. הדוגמה של המאבק נגד הטרור של אש"ף משטח לבנון בשנות ה-70 וה-80 של המאה ה-20 מראה גם, כי פעולות תגמול נגד בסיסי מחבלים לא הוו הרתעה. ארגוני הטרור פעלו הרבה מתחת לרמת יכולתם, אך זאת לא בגלל פעולות התגמול המוגבלות, אלא משום חששם ממתקפה קרקעית נרחבת של צה"ל, שתשלול מהם את המאחז הטריטוריאלי שלהם בלבנון, מה שאמנם התרחש ב-1982. גם הניסיון להרתיע, באמצעות פעולות תגמול מוגבלות, מדינות שהפעילו משטחן טרור נגד ישראל לא צלח אלא הביא להסלמה למלחמה. עם זאת, תרמו פעולות הגמול להעלאת המוראל של הציבור הישראלי.
פעולות תגמול גורמות לרגשות של פחד ושנאה בעת ובעונה אחת. כדי שההרתעה תצליח צריך שהפחד יהיה חזק מהשנאה; אם השנאה למרתיע גוברת, הרי שפעולות התגמול יגרמו להסלמה במקום להרתעה.
אם התגמול נמשך, הוא עשוי לשנות את התנהגותו של היריב, אולם הוא אינו יכול לשנות את האינטרסים, האידאולוגיה ונורמות המוסר שלו. מכאן ששינוי ההתנהגות הוא מלאכותי וקצר טווח. סוריה למשל מנעה פעולות נגד ישראל משטחה, אולם תמכה בארגונים הפועלים נגד ישראל ממדינות אחרות.
ניסיונות ההרתעה עד היום נכשלו מכיוון שהם לא הטילו עונשים מספיק קשים על קבוצות הטרור והמדינות התומכות בהן ולא נתפשו אמינים מכיוון שההתנהגות האסורה לא הוגדרה באופן בהיר. ארגוני הטרור והמדינות התומכות בהם סברו שהם יכולים לחיות עם פעולות הענישה. כדי להרתיע, העונש על פעולות טרור חייב לאיים על אינטרסים קיומיים של הארגונים או מדינות הטרור, ולהיות מוצג בצורה ברורה וחד משמעית.
מחקריו > מאמרים נבחרים > טרור כאסטרטגיה של התקוממות

המאמר 

פותח בבדיקת ההגדרות השונות למונח "טרור". הוא מתאר את הטרור כצורת מאבק ובודק את מאפייניו הייחודיים, על ידי השוואת שיטותיו לאופנים אחרים של מאבק, בהם: גרילה, מלחמה קונבנציונלית והתנגדות לא-אלימה. הוא מדגיש את תפקיד הטרור כאסטרטגיה ומתאר את הרעיונות האסטרטגיים העיקריים שבאמצעותם הטרוריסטים מקווים להשיג את מטרותיהם הפוליטיות. המאמר מעריך את הצלחותיהם של הטרוריסטים בהשגת יעדיהם הפוליטיים והתנאים שמשפיעים על יכולותיהם להגשים את יעדיהם.
ספרים ומונוגרפיות שכתב

Elad, S. and Merari, A. The Soviet Bloc and World Terrorism. Tel Aviv University: The Jaffee Center for Strategic Studies Paper No. 26, 1984 (81 pp.). Also published in Hebrew in: J. Alpher (ed.) Strategic Annual 1986. Tel Aviv: Hakibutz Hameukhad, 1986, pp. 154-213.
Merari, A. and Elad, S. The international Dimension of Palestinian Terrorism. Boulder, Colorado: Westview Press, 1987 (147 pp.)
פורסם בעברית בשם: אריאל מררי, שלומי אלעד. פח"ע חו"ל : טרור פלשתינאי בחוץ לארץ 1986-1968. הוצאת הקיבוץ המאוחד, 1986.
Merari, A. Driven to Death: Psychological and Social Aspects of Suicide Terrorism. New York: Oxford University Press, 2010 (315 pp.).
Merari, A. (Ed.). On Terrorism and Combating Terrorism. Frederick, Maryland: University Publications of America, 1985.
מאמרים נבחרים

Merari, A. "A classification of Terrorist Groups." Terrorism, 1: 331-346, 1978. (Reprinted in: Rosemary O’Kane (ed.), Terrorism. Cheltenham, UK: Edward Elgar Publishing Co., 2005).
Merari, A. "L'Internazionalizzazione del Terrorismo Politico." Rivista a di Studi Politici Internazionali, 193: 129-134, 1982.
Friedland, N. and Merari, A. "The Psychological Impact of Terrorism: A Double-Edged Sword." Political Psychology, 6: 591-603, 1985. Reprinted in N.A. Milgram (ed.). Stressand Coping in Time of War. New York: Brunner/Mazel, 243-256, 1986.
Merari, A. "Academic Research and Government Policy on Terrorism." Terrorism and Political Violence, 1991, 3 (1), 88-102. Also in: McCauley, C. (ed.), Terrorism Research and Public Policy. London: Frank Cass, 1991, pp. 88-102.
Friedland, N. and Merari, A. "Hostage Events: Descriptive Profile and Analysis of Outcomes." Journal of Applied Social Psychology, 1992, 22, 134-156.
Merari, A. (1994), “Terrorism as a Strategy of Insurgence.” Terrorism and Political Violence, 5(4), 213-251. (Reprinted in: G. Chaliand (Ed.), Les strategies du terrorisme, Paris: Desclee de Brouwer, 1999, and in: G. Chaliand & A. Blin (eds.), Histoire du terrorisme, Paris: Bayard, 2004).
Merari, A. (1998), "Attacks on Civil Aviation: Trends and Lessons." Terrorism and Political Violence, 10(3), 9-26.
Also in: P. Wilkinson and B. Jenkins (eds.), Aviation Terrorism and Security, London: Frank Cass, 1998, pp. 9-26.
Merari, A. (1999), "Terrorism as a Strategy of Struggle: Past and Future." Terrorism and Political Violence, 11(4), 52-65. Also In: M. Taylor and J. Horgan (eds.), The Future of Terrorism. London: Frank Cass, 1999, pp. 52-65
Merari, A. (2002) “Deterring Fear.” Harvard International Review, 23(4), pp. 26-31.
Merari, A. (2007) "Suicide Attacks as a Terrorist Tactic: Characteristics and Counter-Measures." Strategic Review for South Africa, 29(2), pp. 23-38.
Merari, A., Diamant, I., Bibi, A., Broshi, Y. and Zakin, G. (2010) "Personality Characteristics of 'Self martyrs' / 'Suicide Bombers' and Organizers of Suicide Attacks. Terrorism and Political Violence, Vol. 22, pp. 87-101.
Merari, A., Fighel, J., Ganor, B., Lavie, E., Tzoreff, Y., and Livne, A. (2010). "Making Palestinian 'Martyrdom Operations' / 'Suicide Attacks': Interviews with Would-be Perpetrators and Organizers. Terrorism and Political Violence, Vol. 22, pp. 102-119.
פרקים נבחרים בספרים

Merari, A. and Friedland, N. "Social Psychological Aspects of Political Terrorism." In: Oskamp, S. (ed.), International Conflict and National Public Policy Issues: Applied Social Psychology Annual 6. Beverly Hills: Sage, 1985, pp. 185-205.
Merari, A. "Government Policy in Incidents Involving Hostages." In: Merari, A. (ed.), On Terrorism and Combatting Terrorism. Frederick, Maryland: University Publications of America, 1985, pp. 163-176.
, A. and Friedland, N. "Negotiating with Terrorists." In: Stroebe, W., Kruglanski, A., Bar-Tal, D. and Hewstone, M. (eds.), The Social Psychology of Intergroup and International Conflict: Theory, Research and Applications. Berlin: Springer-Verlag, 1987, pp. 135-149.
Merari, A. "The Future of Palestinian Terrorism." In: Laqueur, W. and Alexander, Y. (eds.), The Terrorism Reader. New York: Meridian, 1987 pp. 303-309.
Merari, A. "Soviet Attitudes to Middle Eastern terrorism." In: Spiegel, S. et al. (eds.), The Soviet-American Competition in the Middle East. Lexington, Massachusetts: Lexington Books, 1988, pp. 191-200.
Merari, A. "The Readiness to Kill and Die: Suicidal Terrorism in the Middle East." In: Reich, W. (ed.), Origins of Terrorism: Psychologies, Ideologies, Theologies, States of mind. Cambridge: Cambridge University Press, 1990, pp. 192-207.
Merari, A. "Terrorism." In: Encyclopedia of Human Behavior. San Diego: Academic Press, 1994, Vol. 4, pp. 399-409.
Merari, A., “Israel’s Preparedness for High Consequence Terrorism.” In: A. Howitt and R. Pangi (eds.), Countering Terrorism: Dimensions of Preparedness. Cambridge, MA: MIT Press, 2003, pp. 345-370.
Merari, A. “Suicidal Terrorism.” In: R.I. Yufit & D. Lester (eds.), Assessment, Treatment, and Prevention of Suicidal Behavior. Wiley, 2004, pp. 431-453.
Merari, A., “Israel Facing Terrorism.” In: R. Cohen-Almagor (ed.), Israeli Democracy at the Crossroads. London: Routledge, 2004, pp. 223-237.
Merari, A. Social, Organizational, and Psychological Factors in Suicide Terrorism. In: Tore Bjorgo (ed.), Root Causes of Terrorism. Routledge, 2005, pp. 70-86.
Merari, A. Psychological Aspects of Suicide Terrorism. In: B. Bongar, L. Brown, L. Beutler, J. Breckenridge, and P. Zimbardo (eds.), Psychology of Terrorism. Oxford: Oxford University Press, 2006, pp. 101-115.
הערות שוליים

↑  דניאל פייפס, המימד הבינלאומי של הטרור הפלסטיני, חורף 1988
↑  Mark S. Hamm, Terrorism As Crime: From Oklahoma City to Al-Qaeda and Beyond, NYU Press, 2007. p. 11.
↑  Michael Bond, "The psychology of Bombers", Published in June 2007 issue of Prospect Magazine
↑  ,Kara Chiki and Kara Chiki 
Countering Terrorism at Home, NATO Council of Canada Journal
Sep 28, 2014.
↑  Merari, A. (2002) “Deterring Fear.” Harvard International Review, 23(4), pp. 26-31.
↑  Terrorism as a Strategy of Insurgency, Terrorism and Political Violence, Vol.5, No. 4 (Winter 1993), pp. 213- 251
| --- | --- |
בקרת זהויות :  NLI: 987007265205305171  LCCN: n84151671  VIAF: 9859301   WorldCat (עם VIAF): 9859301
תקודונטיה

| תקודונטיה |
| --- | --- |
 רוטיודון
תקופה
פרם-טריאס עליון
מיון מדעי
ממלכה:: בעלי חיים
מערכה:: מיתרניים
על־מחלקה:: חולייתנים לסתניים
קבוצה:: בעלי ארבע רגליים
קבוצה:: בעלי שפיר עוברי
מחלקה:: זוחלים
קבוצה:: ארכוזאוריה
קבוצה:: תקודונטיה
סדרה:: תקודונטיה
שם מדעי
 Thecodontia

שלד של פוסטוסוכוס (Postosuchus)
תקודונטיה (Thecodontia) היא קבוצה פרפילטית של זוחלים טורפים שהתקיימו בסוף הפרם עד סוף הטריאס. בעבר נחשבה זו לקבוצה שממנה התפתחו הדינוזאורים, הפטרוזאורים והתנינאים. בין התקודונטים הקדומים היו הולכים על ארבע, אולם התארכות הרגליים האחוריות והשינויים שחלו באגן הירכיים מרמזים על הסתגלות שהתחילה בכמה מהם להליכה על שתיים.
מיון

בקבוצה זו ישנם 4 טקסונים:
Proterosuchia - קבוצה שהתפרקה מהענף דמויי ארכוזאורים
פייטוזאוריים (Phytosauria)
אטוזאורים (Aetosauria)
פסאודוסוכיה (Pseudosuchia)
תראפסידה

| תראפסידה |
| --- | --- |

תקופה
פרם–הווה, כ-275,000,000–0 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: סינאפסידה
סדרה:: תראפסידה
שם מדעי
 Therapsida ‏ברום, 1905

פרידטרוגנתוסים (Pristerognathus)
קנמייריה
אסטמנוסוכוס
מוסכורינוס (Moschorhinus)
Myosaurus
עדר של פלסירות
הקיינודונט Diademodon
מגזוסטרודון
תראפסידה (שם מדעי: Therapsida) היא סדרה של בעלי חיים דמויי יונקים קדומים שהתפתחו מן הפליקוזאורים והופיעו באחרית הפרם ובראשית הטריאס. מהם התפתחו היונקים.
מאפיינים

תראפסידים היו יצורים טורפים, הולכי על ארבע ומיטיבי רוץ, שמרפקיהם וברכיהם מופנים לכיוון הגוף בדומה ליונקים. שיניהם החלו להתגוון ונוצרו בהן התמחויות לחותכות, ניבים וטוחנות. מספר העצמות שבלסת התחתונה הצטמצם, ומבנה הגולגולת החל מתקרב לזה שמאפיין את היונקים.
התראפסידים היו שכיחים ביותר בזמנם, אלא שבמהלך המזוזואיקון הם התמעטו עד שנכחדו, ככל הנראה עקב התפשטות הדינוזאורים, שהשתלטו על גומחות אקולוגיות רבות. צאצאי התראפסידים היו זוחלים דמויי יונקים ששרידים מועטים מהם נמצאו במרבצי מאובנים מסוף הטריאס ואילך. הם היו כמות מבוטלת יחסית בעולם החי של אותם הימים. ראשוני היונקים היו יצורים קטנים שנדחקו לגומחות אקולוגיות שבהן יכלו לשרוד בצל שלטון הדינוזאורים.
בחלק ממינים אלה נמצאו בלסת שיניים בעלות מזרקי ארס וכנראה שהיו ארסיים וכך הרגו את טרפם.
מיון

סדרה תראפסידה (Therapsida)
סוג ללא מקור Raranimus
משפחה Tetraceratopsidae
תת-סדרה Biarmosuchia
משפחה Biarmosuchidae
משפחה Eotitanosuchidae
תת-סדרה דינוצפאליה (Dinocephalia)
משפחה Estemmenosuchidae
אינפרא-סדרה Anteosauria
משפחה Anteosauridae
משפחה Brithopodidae
משפחה Deuterosauridae
משפחה Syodontidae
משפחה Stenocybidae
משפחה Styracocephalidae
משפחה Tapinocephalidae
משפחה Titanosuchidae
תת-סדרה Anomodontia
משפחה Otsheridae
משפחה Venyukoviidae
אינפרא-סדרה Dromasauria
משפחה Galeopidae
אינפרא-סדרה דיצינודונטים (Dicynodonta)
משפחה Endothiodontidae
משפחה Eodicynodontidae
משפחה Kingoriidae
משפחה Cistecephalidae
משפחה Emydopidae
משפחה Diictodontidae
משפחה Robertiidae
משפחה Aulacocephalodontidae
משפחה Dicynodontidae
משפחה Kannemeyeriidae
משפחה Lystrosauridae
משפחה Oudenodontidae
משפחה Pristerodontidae
משפחה Shanisiodontidae
משפחה Stahleckeriidae
תת-סדרה Gorgonopsia
משפחה גורגונופסיים (Gorgonopsidae)
תת-סדרה תרוצפליה (Therocephalia)
משפחה Lycosuchidae
משפחה Scylacosauridae
תת-סדרה Eutherocephalia (ייתכן ששייכת לתרוצפליה)
משפחה Hofmeyriidae
משפחה Moschorhinidae
משפחה Whaitsiidae
משפחה Bauriidae
משפחה Ericiolacteridae
משפחה Ictidosuchidae
משפחה Ictidosuchopsidae
משפחה Lycideopsidae
תת-סדרה קיינודונטיים (Cynodontia)
משפחה Dviniidae
משפחה Procynosuchidae
משפחה Galesauridae
משפחה Thrinaxodontidae
אינפרא-סדרה Eucynodontia
משפחה Cynognathidae
משפחה Diademodontidae
משפחה טרוורסודונטיים (Traversodontidae)
משפחה Trirachodontidae
משפחה Tritylodontidae
משפחה Chinquodontidae
משפחה Probainognathidae
משפחה Tritheledontidae
קבוצה זוחלים דמויי יונקים (Mammaliaformes)
מחלקה יונקים (Mammalia)
קאי סנאט

| --- | --- |

סנאט, 2021
 לידה:  16 בדצמבר 2001 (בן 23) ניו יורק, ארצות הברית
 מידע אישי
 שם:  קאי קרלו סנאט השלישי
 שם בשפת המקור:  Kai Carlo Cenat III
 מידע Twitch
 תקופת הפעילות:  2021–הווה (כ־4 שנים)
 ז'אנר:  גיימינג • בידור
 רשומים:  כ-13 מיליון (נכון ל־21 באוגוסט 2024)
 שם הערוץ:  Kai Cenat
קאי קרלו סנאט השלישי (באנגלית: Kai Carlo Cenat III; נולד ב-16 בדצמבר 2001) הוא סטרימר ויוטיובר אמריקאי. ידוע בעיקר בזכות השידורים החיים והתוכן הקומי שמעלה לערוץ היוטיוב שלו. נכון לאוגוסט 2024, הוא מדורג במקום ה-5 בדירוג העוקבים בטוויץ', עם 13 מיליון עוקבים וסטרימר.[דרוש מקור]
ראשית חייו

סנאט נולד להורים מהאיים הקריביים: אימו מטרינידד וטובגו, ואביו מהאיטי. אימו של סנאט גידלה אותו, יחד עם שלושת אחיו הנוספים: אחות תאומה בשם קאיה, אח גדול בשם דבונטה ואח צעיר בשם קלאל.
סנאט למד באקדמיית פרדריק דאגלס. הוא סיים את בית הספר התיכון ב-2019, ולאחר מכן, החל ללמוד באוניברסיטת המדינה של ניו יורק במוריסוויל, ב-27 באוגוסט 2019, כדי ללמוד מינהל עסקים. בסופו של דבר, הוא נשר בשנת 2020, עקב המאבק בעמידה בקצב הלימודים ויצירת תוכן.
קריירה > 2018–2021: קריירה מוקדמת

סנאט העלה את סרטון היוטיוב הראשון שלו ב-13 בינואר 2018, והחל ליצור סרטונים סביב מתיחות ואתגרים. הוא הצטרף לקבוצת YouTube AMP, והתחיל להופיע באופן קבוע בסרטונים של הערוץ. הוא החל לשדר בטוויץ' בפברואר 2021 לאחר שפרש מיוטיוב.
קריירה > 2022: פופולריות ראשונית

בשנת 2022, סנאט החל להזמין אורחים מפורסמים לשידוריו; כולל בובי שמורדה, ליל בייבי ו-21 Savage, שעזר לו לקבל את מספר הצופים הגבוה ביותר שלו באותה התקופה: 283,245 צופים בשידור חי.
ב-8 במאי 2022, הוציא סנאט את סינגל הבכורה שלו "Bustdown Rollie Avalanche" עם הראפר NLE Choppa. לסנאט היה תפקיד משחק בטריילר לסינגל "Distraction" של פולו ג'י מיוני 2022.
באוקטובר 2022, סנאט היה מועמד לפרסי הסטרימי ה-12 בקטגוריות "פריצת השנה" ו"סטרימר השנה", וזכה ב"סטרימר השנה" בדצמבר.
קריירה > 2023: סאבאת'ון והחסימה הזמנית מטוויץ'

ב-31 בינואר 2023, החל סנאט בסאבאתון (Subathon: שידור חי מוגבל בזמן, בו כל מנוי שנרשם לערוץ מוסיף דקה לזמן השידור) שנמשך כחודש. ב-28 בפברואר 2023, הפך לסטרימר הטוויץ בעל כמות הרשומים הגדולה ביותר בכל הזמנים, והגיע ל-306,621 רשומים בשיא.
במרץ 2023, דווח כי סנאט מרוויח כ-23.2 אלף דולר בחודש משידורי השינה שלו (שידורים בו נראה ישן), מה שהביא להכנסה שנתית של כ-285 אלף דולר. לפי האתר Streams Charts, שידורי השינה שלו צברו למעלה מ-5.6 מיליון שעות צפייה, מה שמציג את מעורבות הצופים המשמעותית במהלך השידורים הללו. ב-11 במרץ 2023, סנאט זכה ב"סטרימר השנה" בטקס פרסי הסטרימר לשנת 2023.
ב-17 באפריל 2023, סנאט הושעה זמנית מטוויץ' מסיבות שלא פורסמו, אם כי בסופו של דבר חזר, כאשר בתחילה הוא ציין זאת כחסימה שנקבעה בטעות. במאי 2023, סנאט הכריז על מופע בשידור חי יחד עם יוצר התוכן IShowSpeed בבלעדיות באתר ראמבל, בשם "Kai 'N Speed Show".
בספטמבר 2023, סנאט הופיע בקליפ לסינגל "Fan" של אופסט לצד פאנום. בחודש לאחר מכן, הוא ערך את הופעת הבכורה שלו בבימוי הקליפ עם הראפר האמריקאי א בוגי ויט דה הודי. ב-14 בדצמבר 2023, הופיעה ניקי מינאז' בשידור של סנאט, מה ששבר את שיא הצפייה הקודם שלו ב-40,000 צופים והביא ל-348,593 צופים בשידור חי.
קריירה > 2023: סאבאת'ון והחסימה הזמנית מטוויץ' > מהומה בכיכר יוניון - 2023

ב-4 באוגוסט 2023, סנאט הכריז על כך שמחלק קונסולות פלייסטיישן 5 וכרטיסי מתנה ביוניון סקוור, מנהטן עם הסטרימר Fanum. אלפי צופיו הופיעו באירוע המאולתר, שעד מהרה יצא מכלל שליטה והתפתח למהומה. משטרת ניו יורק (NYPD) גייסה כוחות באזור כאשר קבוצה גדולה גדשה בסט ביי ובתי עסק אחרים באזור. סנאט נעצר על ידי משטרת ניו יורק בגין הסתה להפרת סדר; המשטרה ביצעה גם 65 מעצרים נוספים. מאוחר יותר, הוא הואשם על ידי משטרת ניו יורק בהתפרעות מדרגה ראשונה, הסתה להתפרעות והתכנסות בלתי חוקית. מאוחר יותר, במאי 2024, התובע המחוזי של מנהטן, אלווין בראג, ביטל את ההאשמות נגד סנאט, דנזל דניס ומוקטאר דין, בתמורה להתנצלות ופיצוי של 57 אלף דולר.
קריירה > 2024–הווה: המשך הצמיחה

ב-8 בפברואר 2024, במהלך שידור חי, הודיע סנאט על שיתוף פעולה רשמי עם נייקי בהצהרה: ”אני רוצה להכריז שאנחנו רשמית חלק ממשפחת נייקי”. הוא הפך לסטרימר הראשון שהוחתם בחברה. מאוחר יותר, ב-17 בפברואר 2024, סנאט זכה ב"סטרימר השנה" וב"הסטרימר הטוב ביותר רק בצ'אטים" בטקס פרסי הסטרימר לשנת 2024. הוא גם היה מועמד ל"אירוע המשודר הטוב ביותר" באותו טקס.
השפעה תרבותית

לסנאט מיוחסת מילות סלנג אינטרנטיות ויראליות לפופולריות כמו ריז (Rizz), שמקורה ב"כריזמה" ומוגדרת כ"סגנון, קסם או אטרקטיביות";  ו-GYAT, ראשי תיבות באנגלית, המשמשת בהתייחסות לאדם עם ישבן בולט. הוצאת אוניברסיטת אוקספורד בחרה ב"ריז" כמילת השנה לשנת 2023, ו-GYAT הייתה מועמדת למילת השנה של האגודה האמריקאית לדיאלקט לשנת 2023.
עין הבשור

ערך זה עוסק במושב. אם התכוונתם למעיין, ראו .
| --- | --- |
מזכירות היישוב
מדינה: ישראל ישראל
מחוז: הדרום
מועצה אזורית: אשכול
גובה ממוצע: ‎120 מטר
תאריך ייסוד: 1982
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 1,382 תושבים
 מפת מיקום  מפה דינמית   (למפת מערב הנגב מוגדלת) עין הבשור(למפת מערב הנגב רגילה) עין הבשור(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין הבשור(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין הבשור31°16′53″N 34°26′33″E﻿ / ﻿31.2814674741238°N 34.4424576645133°E﻿ / 31.2814674741238; 34.4424576645133  heמפת היישובים של מועצה אזורית אשכול (in English: Eshkol Regional Council) באדום - עין הבשור בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

עֵין הַבְּשׂוֹר הוא מושב בחבל אשכול, כקילומטר מקיבוץ מגן. אוכלוסיית המושב מונה כ-1,100 אנשים והוא היישוב הכי גדול מבחינת אוכלוסייה במועצה האזורית אשכול.
היסטוריה

עין הבשור משתייך לתנועת המושבים, והוקם בשנת 1982 על ידי קבוצת מפונים מחבל ימית שבסיני, מהמושבים שדות, חרובית, נביעות, אוגדה, פריאל, ימית, זהרון, דקלה, נתיב העשרה ותלמי יוסף. תחילה היו במושב 72 משקים. בשנת 2000 אישרה הווועדה המחוזית לתכנון ולבנייה את הרחבת המושב בכ-80 משקים נוספים. ב-2004 חתמו המועצה האזורית אשכול, משרד הבינוי והשיכון, ומינהל מקרקעי ישראל, על הסכם להגדלת המושב ל-235 משפחות. בפרויקט בו התווספו 80 המשקים, ו-80 יחידות דיור במסגרת פרויקט "בנה ביתך".
היסטוריה > במלחמת חרבות ברזל

ב-7 באוקטובר 2023 במתקפת הפתע על ישראל תקפו מחבלי חמאס את עין הבשור ומספר רב של יישובים במועצה האזורית אשכול. בין עשרה לחמישים מחבלים שתקפו את היישוב נבלמו על ידי כיתת הכוננות הגדולה של היישוב, רוב המחבלים נסוגו, וארבעה מהם נישבו והועברו לכוחות הביטחון, הקרב התקיים בשער הקדמי והגדרות, וסיוע של כחות צה"ל הגיע רק לאחר 36 שעות מתחילת המתקפה, בזמן הזה היישוב התנהל כ"אי" ופינה 80% מתושביו עד ליום ראשון בצורה עצמאית, שניים מחברי כיתת הכוננות נפצעו.